Ravshan Bozorov. Ravshan Toshpoʻlatovich Bozorov (Bazarov) (; 1968-yil 10-may) – sovet va oʻzbek sobiq futbolchisi, hujumchi pozitsiyasida oʻynagan. Tarjimai hol. Faoliyatini 1985-yilda „Surxon“ klubida boshlagan va 1990-yilgacha oʻynagan. 1990—1991-yillarda SSSR chempionati Oliy ligasida „Pomir“ safida toʻp surgan. 1991-yilda Fargʻonaning „Neftchi“ jamoasiga oʻtgan va u yerda oʻz faoliyatidagi eng katta muvaffaqiyatga erishgan, uch karra chempion va Oʻzbekiston kubogi sohibiga aylangan. 1995-yildan buyon turli klublarda – „Paxtakor“, „Dinamo“, „Mashʼal“, „Toʻpalang“, "Lokomotiv"da oʻynagan. „Birodar Abduraimov klubi“ (oʻzbek futbolida 200 dan ortiq gol urgan futbolchi sifatida) va „Gennadiy Krasnitskiy klubi“ga aʼzo boʻlgan. Faoliyatini 2007-yilda „Navbahor“ jamoasida faoliyatini yakunlagan. Oʻzbekiston terma jamoasi safida 26 ta oʻyin oʻtkazib, 5 ta gol urgan. Murabbiylik faoliyati. Murabbiylik faoliyatini 2009-yilda „Dinamo“da yordamchi boʻlib boshlagan. 2011-yilda „Lokomotiv“ klubida bosh murabbiy yordamchisi boʻlgan. 2012—2014-yillarda ushbu klubning yoshlar jamoasiga ustozlik qilgan. 2014-yilda Birinchi ligada oʻynaydigan NBU-Osiyo klubi bosh murabbiyi boʻlgan. 2016-yilda „Navbahor“ jamoasiga rahbarlik qilgan.